Z A P I S N I K

Sa jedanaeste (11) sjednice Općinskog vijeća Općine Brestovac, održane 21. veljače 2023. godine u općinskoj vijećnici s početkom u 18,00 sati.

**Nazočni članovi Općinskog vijeća**: Tomo Vrhovac (HDZ), Drago Stojčević(SDP), Ivan Kovačević (HDZ), Jozo Ilić (HDZ), Igor Čančar (NV), Tomislav Čočić (HDZ), Igor Smoljanović (SDP), Tomislav Babić (NV),Zdenko Petrović (HDZ), Darko Markanjević (HDZ), Josip Pavić(HDZ) i Anita Franjić (HDZ).

**Nenazočan:** Jurica Nikić-Čakar (NV).

**Ostali nazočni**: Zdravko Mandić, općinski načelnik, Bojan Petrović, općinski pročelnik

Zdravko Tadić, predstavnik medija (novinar).

**Zapisničarka**: Marija Barunović, viši referent za opće i administrativne poslove u JUO Općine Brestovac

Predsjednik Općinskog vijeća Tomo Vrhovac, pozdravlja sve vijećnike, općinskog načelnika, pročelnika i predstavnika medija, a zatim predlaže dnevni red kako je navedeno u pozivu za 11.sjednicu Općinskog vijeća Općine Brestovac.

**d n e v n i r e d :**

* Usvajanje zapisnika s prethodne sjednice Općinskog vijeća

1. Prijedlog Odluke o obavljanju dimnjačarskih poslova
2. Prijedlog Općih uvjeta korištenja dimnjačarskih usluga
3. Prijedlog Zaključka o davanju prethodne suglasnosti na Opće uvjete korištenja dimnjačarskih usluga
4. Prijedlog Odluke o raspoređivanju sredstava političkim strankama za 2023. godinu
5. Prijedlog Odluke o raspodjeli sredstava iz proračuna Općine Brestovac namijenjenih financiranju programa i projekata koje provode udruge u 2023. godini
6. Prijedlog Odluke o dodjeli jednokratne financijske potpore redovitim studentima za akademsku godinu 2022-2023.
7. Prijedlog Odluke o izmjeni Odluke o pristupanju Općine Brestovac u Lokalnu akcijsku grupu Papuk-Krndija
8. Prijedlog Odluke o izmjeni Odluke o koeficijentima za obračun plaća službenika i namještenika

Ovako predloženi dnevni red je usvojen (10 za) i (2 suzdržana) te se prešlo na rad po utvrđenim točkama dnevnog reda.

U terminu pitanja općinskom načelniku vijećnik Igor Čančar ima pitanje za općinskog načelnika; Koliki je općinski prihod od Turističke zajednice Zlatni Papuk?

Općinski načelnik Zdravko Mandić je odgovorio da TZ ne ostvaruje prihode, krivo postavljeno pitanje, dodao je.

Zatim se prešlo na rad po utvrđenim točkama dnevnog reda.

**-Usvajanje zapisnika sa prethodne sjednice Općinskog vijeća**

Nakon kraćeg razmatranja zapisnika sa prethodne sjednice Općinskog vijeća koja je održana 16.prosinca 2022. godine, zapisnik je jednoglasno (12 za) usvojen.

**TOČKA 1.Prijedlog Odluke o obavljanju dimnjačarskih poslova**

Predsjednik Općinskog vijeća Tomo Vrhovac predložio je da se rasprava za prve tri točke objedini budući da su tematski povezane i nadovezuju se što su vijećnici jednoglasno usvojili.

Zatim daje riječ općinskom načelniku da ukratko obrazloži navedenu Odluku o obavljanju dimnjačarskih poslova.

Općinski načelnik Zdravko Mandić, ukratko notira uvodne odredbe, način obavljanja dimnjačarskih poslova, naknadu za dimnjačarske usluge, nadzor nad obavljanjem dimnjačarskih poslova i kaznene odredbe. Dimnjačarski poslovi su komunalna djelatnost i moraju se obavljati trajno, a povjeravaju se komunalnom poduzeću u suvlasništvu Općine Brestovac tj. Komunalcu iz Požege d.o.o. , rekao je općinski načelnik Zdravko Mandić.

Zatim je otvorena rasprava. U raspravu se nitko od vijećnika nije uključio, pa je ista dana

na glasovanje, te je jednoglasno usvojena (12 za) Odluka o obavljanju dimnjačarskih poslova u predloženom pismenom obliku.

**TOČKA 2.Prijedlog Općih uvjeta korištenja dimnjačarskih usluga**

Opće uvjete korištenja dimnjačarskih usluga, Uprave Komunalac Požega d.o.o za komunalne djelatnosti, Općinsko vijeće Općine Brestovac je jednoglasno (12 za) usvojilo u predloženom pismenom obliku.

**TOČKA 3. Prijedlog Zaključka o davanju prethodne suglasnosti na Opće uvjete korištenja dimnjačarskih usluga**

Općinsko vijeće Općine Brestovac jednoglasnom (12 za) odlukom daje prethodnu suglasnost isporučitelju komunalne usluge trgovačkom društvu Komunalac Požega d.o.o. na opće uvjete korištenja dimnjačarskih usluga, a koji čine sastavni dio ovoga Zaključka.

**TOČKA 4.Prijedlog Odluke o raspoređivanju sredstava političkim strankama za 2023. godinu**

Predsjednik Općinskog vijeća Tomo Vrhovac daje riječ općinskom načelniku Zdravku

Mandiću da ukratko obrazloži navedenu Odluku o raspoređivanju sredstava političkim strankama za 2023. godinu.

Općinski načelnik Zdravko Mandić ukratko iznosi da pravo na redovito godišnje financiranje iz sredstava općinskog proračuna imaju političke stranke koje su prema konačnim rezultatima izbora dobile mjesto člana u Općinskom vijeću i nezavisni vijećnici. Nezavisni vijećnici s liste grupe birača odrekli su se prava na redovito financiranje za cijelo razdoblje trajanja mandata, tako da proračunska sredstva ostvaruju prema broju članova HDZ i SDP. Visina sredstava za jednog člana općinskog vijeća iznosi 265,45 € , rekao je općinski načelnik.

Budući da se za raspravu nije nitko javio, Odluka o raspoređivanju sredstava političkim strankama i vijećnicima s liste grupe birača zastupljenih u Općinskom vijeću Općine Brestovac za 2023. godinu dana je na usvajanje, te je s deset (10 za) i dva (2 suzdržana) usvojena u predloženom pismenom obliku.

**TOČKA 5. Prijedlog Odluke o raspodjeli sredstava iz proračuna Općine Brestovac namijenjenih financiranju programa i projekata koje provode udruge u 2023. godini**

Predsjednik Općinskog vijeća Tomo Vrhovac daje riječ općinskom načelniku Zdravku Mandiću da ukratko obrazloži navedenu Odluku o raspodjeli sredstava iz proračuna Općine Brestovac namijenjenih financiranju programa i projekata koje provode udruge u 2023. godini.

Općinski načelnik Zdravko Mandić ukratko notira da se ovom Odlukom utvrđuje raspodjela predviđenih sredstava namijenjenih financiranju programa i projekata od interesa za općinu Brestovac u ukupnom iznosu od 39.640,00 €. Novčana sredstva raspoređuju se temeljem priloženih programa/projekata koji su zadovoljili uvjete Javnog poziva za podnošenje prijava za dodjelu proračunskih sredstava za financijske potpore udrugama za 2023. godinu od 3. siječnja 2023. po pojedinim područjima kao; programi i projekti iz kulture, sporta, zdravstva i zdravstvene skrbi te projekata ostalih udruga građana. S udrugama /organizacijama civilnog društva sklopit će se ugovor o dodjeli financijskih sredstava, rekao je općinski načelnik.

Zainteresiranih za raspravu nije bilo pa je ista točka dnevnog reda dana na glasovanje te je jednoglasno (12 za) usvojena Odluka o raspodjeli sredstava iz proračuna Općine Brestovac namijenjenih financiranju programa i projekata koje provode udruge u 2023. godini u predloženom pismenom obliku.

**TOČKA 6. Prijedlog Odluke o dodjeli jednokratne financijske potpore redovitim studentima za akademsku godinu 2022-2023**

Ova Odluka o dodjeli jednokratne financijske potpore redovitim studentima je također ciklička Odluka koju obnavljamo svake godine. Predviđena sredstva za ovaj program su u iznosu od 24.000,00 € iz proračuna ;aktivnost100062, konto 372 a realizirati će se kroz objavu javnog poziva kojeg objavljuje općinski načelnik na web stanici i oglasnoj ploči općine. U javnom pozivu navodi se rok za prijavu, uvjeti dodjele, potrebni dokumenti i način prijave i način obavještavanja o dodijeljenim potporama te način isplate redovitim studentima.

Odluka o dodjeli jednokratne financijske potpore redovitim studentima za akademsku 2022-2023.godinu usvojena je jednoglasno (12 za) bez rasprave.

**TOČKA 7. Prijedlog Odluke o izmjeni Odluke o pristupanju Općine Brestovac u Lokalnu akcijsku grupu Papuk-Krndija**

Predsjednik općinskog vijeća Tomo Vrhovac daje riječ općinskom načelniku Zdravku Mandiću da ukratko obrazloži Odluku o pristupanju Općine Brestovac u Lokalnu akcijsku grupu Papuk-Krndija.

Općinski načelnik ukratko iznosi da je Općina Brestovac pristupila Lokalnoj akcijskoj grupi Papuk-Krndija još 2012. godine, sada je promijenila ime u naziv Lokalna akcijska grupa „Barun Trenk“ a po preporuci treba izmijeniti samo članak 1.iz te odluke i navesti svih 48 naselja koja pripadaju po teritorijalnom ustroju općini Brestovac

Ova točka dnevnog reda je jednoglasno (12 za) usvojena bez rasprave u predloženom pismenom obliku

**TOČKA 8. Prijedlog Odluke o izmjeni Odluke o koeficijentima za obračun plaća službenika i namještenika**

Općina Brestovac sukladno Zakonu o plaćama u lokalnoj i područnoj (regionalnoj) samoupravi treba slijediti pozitivne propise pa zbog toga će biti potrebno korigirati u odluci o koeficijentima za obračun plaće službenika i namještenika u JUO Općine Brestovac članak 3. koeficijenti pod rednim brojevima 5.,6. i 7. (komunalni redar, komunalni radnik i spremač-dostavljač) koji se mijenjaju i glase: komunalni redar 1,30, komunalni radnik 1,20 i spremač-dostavljač 1,18,rekao je općinski načelnik.

Kako nije bilo zainteresiranih za raspravu, ista je dana na glasovanje te je jednoglasno (12 za) usvojena u predloženom pismenom obliku.

Ovim je dnevni red iscrpljen, te je sjednica zaključena u 18,25 sati

Zapisnik vodila: PREDSJEDNIK

Marija Barunović OPĆINSKOG VIJEĆA

Tomo Vrhovac